Розово (област Стара Загора)
Розово е село в Южна България. То се намира в община Казанлък, област Стара Загора.

География 
Розово се намира в подножието на Средна гора, близо до река Тунджа.

Има големи масиви от насаждения с маслодайната роза Rosa damascena. В селото има розоварна.

На 3 km от Розово (край с. Овощник) е разположена Летателна площадка Казанлък.

История 
Мястото на днешното село е обитавано от траки още от 11-6 в. пр.н.е и в покрайнините му има тракийски гробници.

През Възраждането в селото е сформиран революционен комитет от Васил Левски.

През април 2014 г. жителите на селото принуждават със заплахи 17 сирийски мигранти, между които 6 деца, да напуснат наетата от тях триетажна къща само след 1 ден престой. Националният омбудсман на България обявява отношението на жителите за типична проява на нетолерантност и дискриминация. По думи на жители на селото отношението им спрямо сирийците се дължи на страх да не станат „кражби и убийства“.

Население 
 Численост
Численост на населението според преброяванията през годините:

Преброяване на населението през 2011 г. 
Численост и дял на етническите групи според преброяването на населението през 2011 г.:

Религии 
В селото се изповядва основно християнството; в центъра на селото има източноправославна църква, в която се четат литургии на празниците.

Обществени институции 
Читалище с библиотека и самодейна театрална трупа.

Забележителности 
Тракийски гробници край Розово в посока към с. Кънчево

Редовни събития 
Всяка година в началото на октомври в съботата преди Димитровден се провежда среща-събор по случай празника на селото.

Спорт 
Селото има свой футболен отбор „Млада гвардия“.

Кухня 
Готвят се много традиционни български ястия (бял боб, варена баница, пълнени чушки, сарми, лютеница), правят се сироп и сладко от рози.

Източници 

Села в област Стара Загора
Населени места в община Казанлък